ประกันสมทบให้บริษัทกลางปีนี้พุ่ง800ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 ส.ค. 2554

โพสต์ทูเดย์ — บริษัท กลางฯ รับผลดี ได้เงินสมทบสมาชิกเพิ่ม 800 ล้านบาท 
นายสมพร สืบถวิลกุล กรรมการผู้จัดการ บริษัท กลางคุ้มครองผู้ประสบภัยจากรถ เปิดเผยว่า ขณะนี้บริษัทได้รับเงินสมทบในสัดส่วน 10% จากเดิม 2.25% ของเบี้ยประกัน พ.ร.บ.เรียบร้อยแล้ว ซึ่งเงินสมทบที่ได้เข้ามาใหม่อีก 800 ล้านบาทนั้น จะช่วยลดการขาดทุน พ.ร.บ.ให้เหลือประมาณ 400 ล้านบาท ซึ่งในปีนี้บริษัทคาดว่าจะมีรายได้จากการลงทุน 2.8% จากเงินลงทุนทั้งหมด 3,000 ล้านบาท และเมื่อรวมกับการควบคุมค่าใช้จ่ายด้านสินไหมไม่เกิน 110% โดยใช้กลยุทธ์ด้านรณรงค์เพื่อให้อุบัติเหตุหรือบรรเทาเหตุให้เกิดความเสียหายน้อยลงก็จะช่วยลดค่าใช้จ่ายในส่วนการรักษาพยาบาลลงได้
ทั้งนี้ ในปีนี้บริษัทคาดว่าจะมีกำไรสุทธิประมาณ 200 ล้านบาท เพิ่มขึ้นเมื่อเทียบกับปีที่ผ่านมาที่มีกำไรสุทธิ 80 ล้านบาท ซึ่งเป็นผลมาจากการควบคุมค่าใช้จ่าย การหารายได้เพิ่ม และเพิ่มรายได้จากการลงทุน 
“โดยเฉพาะอย่างยิ่งการแก้ไขปัญหาเรื่องลดการขาดทุนจากการรับประกันภัย พ.ร.บ.รถจักรยานยนต์แต่เพียงผู้เดียว ซึ่งคาดว่าในปีนี้จะขาดทุนประมาณ 1,200 ล้านบาท ซึ่งในช่วงครึ่งปีแรกที่ผ่านมาบริษัทมีเบี้ยประกัน 1,500 ล้านบาท และสิ้นปีคาดว่าจะได้เบี้ย 3,200 ล้านบาท จากจำนวนกรมธรรม์ 10 ล้านฉบับ” นายสมพร กล่าว